Hepst

Hepst (hoochdüütsch: Hepstedt) is en Oort un Gemeen in de Samtgemeen Tarms in’n Landkreis Rodenborg (Wümm) mit .

To dat Dörp höört von öllers al de lüttje Oort Wist mit bi.

 Geografie 
De Gemeen Hepst liggt an de westliche Grenz vun’n Landkreis Rodenborg un hett wieter na Westen to Kuntakt na’n Landkreis Oosterholt. In de annern Richten leegt wietere Gemenen vun de Samtgemeen Tarms. Na Noorden hen is dat Breddörp, na Oosten to liggt Karktimk un in’n Süüdoosten Westertimk. In’n Süüden grenzt Hepst an de Gemeen Tarms.

Twee Drüddel vun dat Gemeenrebeet bestaht ut Gröönflachen, de vun de Bueree för de Rinner- un Peertucht nütt warrt. Dorto kamt Ackerflachen, op de in dit Rebeet vör allen Koorn, Kantüffeln, Mais un Röven anboet warrt. Üm un bi twee Kilometer na Westen slutt sik dat Düvelsmoor mit sien rieke Plantenwelt an un in’n Oosten liggt de Ummel mit sien Mischwoold, lütte Seen un Borns.

 Geologie 
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

 Historie 
In en Oorkunn steiht de Naam vun den Oort to’n eersten mol as „Hepstidi“ in’t Johr 1004. Dat is en Oorkunn vun’n Kaiser Hinrich II., in de Hepst den Kloster Kemena bi Bodenwerder an de Werser as Besitt tospraken warrt. In dat Rebeet sünd aver Bultengräver un Urnenfeller funnen worrn, de dorop hendüüt, dat de eersten Minschen al in de Bronzetiet in de Ümgegend leevt hebbthttp://www.tarmstedt.de/default.cfm?mid=14122.

 Politik 
 Gemeenraat 
De Gemeenraat vun Hepst ümfaat negen Lüüd, de ut de Fre’en Wählergrupp kamt. De eerste Börgermeesterin na mehr as dusend Johren is Heidi Stelljes.
 Partei
 2021
  2016
  2011
  2006
   WG Hepst
 9
  9
  11
  11


 Städerpatenschoppen 
Hepst is siet 1988 Deel vun de Gemeenschop Europadrapen vun de Kommunen, in de föffteihn Gemenen ut de EU ümfaat. De Partnergemenen sünd Esch (Nedderlannen), Bièvre (Belgien), Cissé (Frankriek), Cashel (Irland), Lassee (Öösterriek), Samuel (Portugal), Bucine (Italien), Kannus (Finnland), Ocaña (Spanien), Ockelbo (Sweden) un Kolindros (Grekenland)

 Verkehr 
Hepst liggt dör sien Randlaag in’n Kreis wieter weg vun de Bundsstraten. Dör den Oort verlöpt de K 114, de vun Tarms in’n Süüden över Hepst un Breddörp na Rhaar in’n Noorden föhrt. In Tarms besteiht Ansluss an de L 133, in Rhaar an de L 122. Vun Hepst ut verlöpt wieter ok de K 133, de den Oort an Karktimk anbinnt un dor ok in de L 133 münnt.

Butendem hett Hepst ok ’n lütten Bahnhoff an de Streck vun Wilst na Zeven. De Bahnlien warrt aver nich mehr faken bruukt.

Borns 

 Weblenken 

Kategorie:Oort
Kategorie:Landkreis Rodenborg (Wümm)